《新野道中》
明代·袁宗道

过襄又百里，步步远亲闱。不谙座沙趣，焉知仕路非。

平原江树断，野店楚音稀。终作一丘土，何年此道归。

作者简介：（1560—1600）荆州府公安人，字伯修。万历十四年会试第一。授编修，官终右庶子。时王世贞、李攀龙主文坛，复古摹拟之风极盛，宗道与弟袁宏道、袁中道力排其说。推崇白居易、苏轼，因名其斋为白苏斋。为文崇尚本色，时称公安体。有《白苏斋类稿》。